Nå foreligger en analyse av dette – såkalt mernytte – av begge de to løsningene.
Rapporten er utført av prosjektledelse-selskapet HR Prosjekt, og den konkluderer med at de to løsningene er nokså likeverdige: I en 40-årsperiode vil den undersjøiske Møreakse-løsningen gi en mernytte på 20,2 milliarder kroner, mens flytebro-løsningen vil kunne gi 18,2 milliarder kroner i mernytte i samme tidsrom.
– De to alternativene er analysert med samme metode. Men de modellene som benyttes i slike analyser er så pass omtrentlige at vi anser mernytten for å være nokså likeverdig i de to alternativene, sier Løvik.